cyanic-selkie/wikianc huggingface dataset:
Džalandhara
Džalandhara (pa, hi) ir pilsēta Indijas ziemeļrietumos, Pendžābas štatā. 2020. gadā pilsētā dzīvoja 1,05 miljoni iedzīvotāju un pēc šī rādītāja tā ir trešā lielākā pilsēta Pendžābas štatā aiz Ludhiānas un Amritsaras. No 1947. līdz 1953. gadam Džalandhara bija Pendžābas štata administratīvais centrs.
Horvirapas klosteris
Horvirapas klosteris (hy) ir Armēņu apustuliskās baznīcas klosteris, kas atrodas Armēnijā 8 kilometrus uz dienvidiem no Artašatas, pie Turcijas robežas. Klosterī atrodas teoloģijas seminārs un Armēņu baznīcas katolikosa rezidence.
Klosteris ir svētceļojumu objekts, jo 3. gadsimta beigās šeit 13 gadus pēc karaļa Tiridata III pavēles bija ieslodzīts kristietības ieviesējs Armēnijā Grigorijs Apgaismotājs (ap 257 – ap 331). 301. gadā Tiridats atbrīvoja Grigoriju, kristījās un Armēnija kļuva par pirmo valsti pasaulē, kuras valsts reliģija bija kristietība. 642. gadā Nersess III Celtnieks uzcēla šeit kapelu, bet 1662. gadā tika uzcelta mūsdienu baznīca.
Jalova (Robežnieku pagasts)
Jalova ir ciems Robežnieku pagastā, Krāslavas novadā. Atrodas 301 km attālumā no Rīgas.
Ciema apkārtnē atrodas ūdenstilpes Orļinoje, Medvedka.
Kronvalda iela (Jūrmala)
Kronvalda iela ir iela Jūrmalā, Pumpuru apkaimē. Kronvalda iela sākas krustojumā ar Dubultu prospektu un beidzas pie Pumpuru dzelzceļa stacijas. Kopējais ielas garums ir 455 metri, tā ir klāta ar asfalta segumu. Kronvalda ielā satiksmes kustība norit vienā joslā. Ielā ir savrupmāju un vasarnīcu apbūve.
Ielu savienojumi
Kronvalda iela ir savienota ar šādām ielām:
Zīmeļi
Zīmeļi (ltg) ir apdzīvota vieta Rēzeknes novada Audriņu pagastā. Atrodas pagasta dienvidu daļā 8 km no pagasta centra Audriņiem, 9 km no novada centra Rēzeknes un 238 km no Rīgas.
Strādnieku teātris
Strādnieku teātris bija profesionāls teātra kolektīvs, kas darbojās Rīgā no 1926. līdz 1934. gadam un pulcēja kreisas ievirzes māksliniekus un skatītājus, kas atbalstīja sociāldemokrātijas idejas.
Vēsture
Strādnieku teātrim bija saistības ar Latvijas Sociāldemokrātisko strādnieku partiju. Teātri vadīja sabiedrība „Strādnieku teātris”. Teātra izrādēm bija sabiedriski politisks un idejisks raksturs. Ievērojamākie teātra režisori bija Jurijs Jurovskis, Olga Bormane, Jānis Zariņš un Kārlis Veics. Teātri vadīja direktors Roberts Dukurs, tajā strādājuši arī dekorators Herberts Līkums, muzikālās daļas vadītājs O. Melli un kustību konsultants Sam-Hiors. Teātrī darbojās aktieri, kuri vēlāk bija pazīstami arī citos kolektīvos — Lūcija Baumane, Luijs Šmits, Leonīds Leimanis un citi. Par teātra padomes goda priekšsēdētāju tika iecelts Rainis.
Iestudējumi: A. Upīša „Peldētāja Zuzanna” (rež. O. Bormane, 1931), E. Tollera „Katlu ugunis” (rež. J. Jurovskis, 1931), F. Volfa „Kataras matroži” (rež. J. Jurovskis, 1932), R. Štemles „Cīņa ap sēnalām” (rež. O. Bormane, 1932), H. Kesera „Bezdarbs” (rež. J. Zariņš, 1932), P. Mohmaņa „Robinsons” (pēc D. Defo romāna; rež. J. Jurovskis, 1932), Ž. Ofenbaha „Ju-Ju (Perikola)” (rež. J. Jurovskis, 1932), M. Konelli „Melnā bībele" (rež. J. Jurovskis, 1933) u.c.
Teātris tika likvidēts pēc Kārļa Ulmaņa organizētā valsts apvērsuma 1934. gada 15. maijā.
Zvartnocas starptautiskā lidosta
Zvartnocas starptautiskā lidosta (hy) ir starptautiska lidosta 15 kilometrus uz rietumiem no Armēnijas galvaspilsētas Erevānas. Lielākā lidosta valstī. Apkalpo valsts galvaspilsētu.
Lidosta tika atklāta 1961. gadā. Vairākkārt renovēta.
Neskaitot čārterlidojumus, lidostā regulārus pasažieru aviopārvadājumus 2023. gadā nodrošināja aviosabiedrības Aegean Airlines, Aeroflot, Air Arabia, Air Cairo, Air Frances, Air Moldova, airBaltic, Aircompany Armenia, Armenia Airways, Austrian Airlines, Azimuth, Belavia, Brussels Airlines, Cham Wings Airlines, Condor, Cyprus Airways, Fly Arna, Fly Baghdad, Flydubai, FlyErbil, FlyOne, FlyOne Armenia, Georgian Airways, IrAero, Iran Air, Iran Airtour, Israir Airlines, Polijas aviolīnijas LOT, Lufthansa, Middle East Airlines, Pegasus Airlines, Qatar Airways, Qeshm Air, Red Wings Airlines, Rossiya Airlines, SCAT Airlines, Shirak Avia, Transavia France, Utair, Wizz Air. Visu sezonu lidojumi notiek uz 24 valstīm (tās ir AAE, Austrija, Baltkrievija, Beļģija, Ēģipte, Francija, Grieķija, Gruzija, Irāka, Irāna, Itālija, Izraēla, Katara, Kazahstāna, Kipra, Krievija, Latvija, Libāna, Lietuva, Moldova, Polija, Sīrija, Turcija, Vācija), bet sezonāli — arī uz Melnkalni.
Blāvie ķauķi
Blāvie ķauķi (Iduna) ir viena no kāpelētājķauķu dzimtas (Acrocephalidae) ģintīm, kas apvieno 6 sugas. Ligzdo Eiropā, Āzijas rietumos (līdz Centrālāzijai) un Āfrikā. Palearktikas sugas ir gājputni, ziemo Āfrikā, Tuvajos Austrumos un Indijā. Tropu populācijas ir nometnieki.
Sistemātikas izmaiņas
Saskaņā ar jaunākajiem ģenētiskajiem atklājumiem ķauķu sistemātikā ir veiktas izmaiņas un ir izveidota blāvo ķauķu ģints. Nesenā pagātnē lielāko daļu šīs grupas sugu (četras) klasificēja koku ķauķu (Hippolais) ģintī. Blāvo ķauķu ģintij pievienotas (2009. gadā) arī divas košas dzelteno ķauķu sugas no Āfrikas — Āfrikas dzeltenais ķauķis (Iduna natalensis) un kalnu dzeltenais ķauķis (Iduna similis).
Latvijā
Latvijā sastopama viena blāvo ķauķu ģints suga — klusais ķauķis (Iduna caligata).
Kopīgās īpašības
Blāvie ķauķi ir vidēja auguma ķauķi. Salīdzinot ar tuvu radniecīgajiem kāpelētājķauķiem, blāvie ķauķi atšķiras ar taisnstūrveida astes galu un platāku knābja pamatni. Apspalvojums lielākajai daļai sugu pelēcīgi brūns, neuzkrītošs. Divas sugas košas, ar dzelteniem vēderiem.
Līdzīgi kā koku ķauķu ģints sugas, arī blāvie ķauķi asociējas ar kokiem. Mājo atklātos mežos, izvairoties no bieziem brikšņiem. Barojas ar kukaiņiem, nelielos daudzumos ar ogām un sēklām.
Šakāļa diena
"Šakāļa diena" (en) ir 1973. gada Apvienotās Karalistes un Francijas politiskā trillera filma, kuras režisors ir Freds Cinnemans. Filmā galvenās lomas atveido Edvards Fokss, Alans Bedels, Tonijs Britons, Sirils Kjūsaks, Maikls Lonsdeils, Ēriks Porters un Delfīne Seiriga. Filma balstīta uz Frederika Forsaita 1971. gada romānu ar tādu pašu nosaukumu.
Atmatenes
Atmatenes (la) ir atmateņu dzimtas sēņu ģints, kura satur ap 300 sugu. Vēsturiski atmatenēs sākumā iekļāva gandrīz visas lapiņu sēnes, pašlaik atmateņu ģintī ietilpst tikai savstarpēji ārēji un ģenētiski līdzīgas sugas. Ģints tipiskā suga ir lauka atmatene. Latviskais ģints nosaukums norāda uz šo sēņu tipisku augšanas vietu — atmatu. XX gadsimtā ilgstoši šo ģinti un tās sēnes latīniski apzīmēja Psalliota, tomēr tagad mikologi atgriezušies pie vecā nosaukuma.
Šakāļa diena
Filma stāsta par profesionālu slepkavu ar iesauku "Šakālis", kuru 1962. gadā nolīgst, lai nogalinātu Francijas prezidentu Šarlu de Gollu.
Filmas "Šakāļa diena" pirmizrāde notika un to izplatīja Universal Pictures. Filma saņēma pozitīvas atsauksmes un tā ieguva BAFTA kino balvu kategorijā "Labākā montāža". Filmu nominēja pavisam septiņām BAFTA balvām, kā arī Amerikas Kinoakadēmijas balvai kategorijā "Labākā montāža" un trīs Zelta globusa balvām. Britu Kinoinstitūts filmu "Šakāļa diena" nosauca par 74. labāko 20. gadsimta britu filmu.
Atmatenes
Ekoloģija
Visas atmateņu sugas ir humusa, augsnes vai tās nedzīvās zemsedzes saprofītes un parasti aug trūdvielām bagātās vietās ganībās, pļavās vai pilsētu apstādījumos. Dažas atmateņu sugas izmanto meža nobiras un parasti aug mežos zem eglēm. Augļķermeņi pārsvarā parādās no jūlija līdz septembrim, labvēlīgos klimatiskos apstākļos no jūnija līdz oktobrim.
Iedalījums
Pastāv dažādi atmateņu iedalījumi pa grupām/sekcijām/apakšgrupām, taču latviski praksē atrodams tikai V.Lūkina 1981. gadā publicētais sadalījums pēc morfoloģiskajām pazīmēm. Mūsdienās, kad visu nosaka ģenētiskie pētījumi, šāda pieeja tiek uzskatīta par zinātniski novecojušu, toties tā ir ērtāka parastam sēņotājam. Latvijā atrodamās sugas viņš, vadoties no tālaika mikoloģijas uzskatiem, sadalījis šādi:
Šampinjoni
Lai gan formāli šampinjoni (no fr — 'sēne') parasti tiek norādīts kā atmateņu sinonīms, tas ir neprecīzs tautas valodas un komerciāls apzīmējums daudzām atmateņu ģints sēnēm un arī dažām tām ārēji līdzīgām sēnēm. Biežāk ar šampinjoniem saprot pļavās un ganībās augošās atmateņu sugas ar baltām cepurītēm, kā arī tirdzniecības tīklos pārdodamās kultivētās baltās un brūnās atmatenes, kamēr par meža šampinjoniem krievu valodas iespaidā tiek sauktas nevis meža atmatenes ar brūnām cepurītēm, bet dzeltenā cirtainā čigānene. No šampinjoniem tautas valodā bieži netiek nošķirtas citas baltas ārpus meža augošas līdzīgas formas atmateņu dzimtas sēnes, kā riekstu sārtsporenes, tomēr tās nepieder pie atmateņu ģints un ne vienmēr ir ēdamas.
Komerciālajos avotos sastopami dažādi jēdziena "šampinjoni" skaidrojumi — gan variants, ka šampinjoni ir "neizaugušas atmatenes", gan dažu kultivēto atmateņu sugu vai izmēru atsevišķa nodalīšana no šampinjoniem, kā brūnākās dārza atmatenes "portobello" un "portobellino", kuras reklāmas nolūkos reizēm nepareizi sauc par krustojumiem ar baravikām.
Līdzīgas sēnes
Atmatenes pēc silueta ir viegli sajaucamas ar bieži sastopamajām tām radniecisko ģinšu sugām — mušmirēm un makstssēnēm. Mušmiru un makstssēņu lapiņas vienmēr paliek baltas, kamēr atmateņu tādas var būt tikai agrā jaunībā un tikai dažām sugām. Vēl atmatenēm uz kātiņa pamatnes nav maksts, kas to ietver mušmirēm un makstssēnēm.
Barības vērtība
Izņemot indīgo atmateni, visas Latvijā sastopamās atmatenes ir labas ēdamās sēnes. Tomēr vajadzētu izvairīties no pāraugušām sēnēm ar gandrīz melnām lapiņām, īpaši, ja to smaka vairs nav patīkama. Jāzina arī, ka daudzas atmatenes pastiprināti no augsnes akumulē cilvēkam indīgo metālu kadmiju, kurš nepieciešams to attīstībai — reāli saindēšanās gadījumi ar atmateņu kadmiju gan nav zināmi, tāpat kā vēža saslimšanas atmateņu dēļ (daži atmatenes, tāpat kā daudzas citas sēnes, tur aizdomās arī par to), taču vienmēr paliek cerība kļūt par pirmo upuri pēc simtiem miljonu cilvēku, ar ko tas nav noticis. Vairākas atmateņu sugas tiek audzētas mākslīgi un šī ģints ieņem pirmo vietu pasaulē kā pārtikai pārdodamās sēnes. ASV dārza atmatene kļuva par visaudzējamāko sēni jau uz XIX gadsimta sākumu, un 2010./11. gadu sezonā ASV novāca 338 tūkstošus tonnu mākslīgi audzēto atmateņu.
Betulīns
Betulīns ir kristāliska balta organiskā viela, kas ir atrodama bērza tāsī. Tieši šīs vielas dēļ bērza stumbram ir balta krāsa. Betulīns ir galvenā bērza tāss ekstrakta sastāvdaļa, un tā daudzums var mainīties no 10% līdz 40% (betulīna masas daļa absolūti sausajā tāsī) atkarībā no bērza sugas, vecuma, klimata apstākļiem un gadalaika.
Atklāšana
Betulīnu atklāja Johans Tobiass Lovics, 18. gadsimta krievu ķīmiķis. 1788. gadā Lovics sublimēšanas ceļā ieguva no bērza tāss baltu ķīmisko savienojumu, kuram bija izteiktas pretapdegumu īpašības. 1831. gadā betulīns tika iegūts ekstrakcijas ceļā.
Iegūšana
Betulīnu iegūst pārsvarā ekstrakcijas ceļā. Biežāk izmantotie šķīdinātaji ir etanols, metanols, n-heksāns, etilacetāts un citi. Dažādi šķīdinātāji var izšķīdināt dažādu daudzumu :
Betulīna izmantošana tautas medicīnā
Bērza miza tiek izmantota ārīgi kā dezinficējošs līdzeklis. Austrumu medicīnā betulīnu izmanto gan ārīgi, gan iekšķīgi (kā pretdrudža līdzekli, kā arī kuņģa slimību un tuberkulozes ārstēšanai). Medicīnā tiek izmantota arī betulīnskābe (betulīna atvasinājums).
Betulīna perspektīvas AIDS ārstēšanā
Pašlaik ASV tiek izstrādāti betulīna atvasinājumi (precīzāk — betulīnskābes amīdi un peptīdi), kam ir anti-HIV aktivitāte. Taču betulīna atvasinājumu ar tādu aktivitāti iegūšanas metodes ir samērā sarežģīti.
Čārlzs Vinklers
Čārlzs "Kārlis" Gustavs Vilhelms Vinklers (dk; dzimis, miris ) bija dāņu vieglatlēts un virves vilkšanas sporta veida dalībnieks. 1900. gada vasaras olimpiskajās spēlēs izcīnīja zelta medaļu virves vilkšanā.
Vinklers 1900. gada vasaras olimpiskajās spēlēs startēja gan vieglatlētikā, gan arī virves vilkšanā. Virves vilkšanā, būdams Jauktās komandas pārstāvis, izcīnīja zelta medaļu. Jaukto komandu virves vilkšanā veidoja Zviedrijas un Dānijas sportisti. Vieglatlētikā viņš startēja divās disciplīnās no kurām labāko rezultātu izcīnīja diska mešanā: 8. vieta ar rezultātu 32,50 metri. Savukārt lodes grūšanā viņš ar rezultātu 10,76 metri ieguva 10. vietu.
Viņš bija Dānijas čempions lodes grūšanā 1901. un 1902. gadā un diska mešanas čempions 1902. gadā. Viņam piederēja Dānijas rekords diska mešanā no 1897. līdz 1907. gadam un lodes grūšanā no 1896. līdz 1903. gadam.
Majera van den Berga muzejs
Majera van den Berga muzejs (nl) ir 1904. gadā atvērts mākslas muzejs Beļģijas pilsētā Antverpenē.
Muzejā eksponēta mākslas kolekcija, ko radījis mākslas darbu tirgotājs Fricis Majers van den Bergs (Fritz Mayer van den Bergh, 1858—1901). Viņš 19. gadsimta beigās kolekcionēja 14. līdz 16. gadsimta mākslas darbus, kurus laikabiedri uzskatīja par novecojušiem. Pēc Majera van den Berga nāves 1901. gadā viņa māte Henriete Majere van den Berga pasūtīja muzeja celtniecību, kurā izstādīt mākslas kolekciju. No 1901. līdz 1904. gadam tika uzcelta muzeja ēka neogotikas arhitektūras stilā.
Lipsti
Lipsti ir ciems Talsu novada Abavas pagastā. Izvietojies pagasta dienvidaustrumu daļā Sabiles pilsētas pierobežā 9,5 km no pagasta centra Valgales, 25 km no novada centra Talsiem un 109 km no Rīgas.
Skandināvijas autodroms
Skandināvijas autodroms ir 4 kilometrus gara sacīkšu trase, kas atrodas Zviedrijā, Anderstorpā. Trasi uzbūvēja 1968. gadā, nosusinot vietējo purvāju. Trases garākā taisne arī tika izmantota kā skrejceļš lidmašīnām. Atšķirībā no daudzām citām trasēm, boksu celiņš atrodas apļa pusceļā nevis kā ierasts starta — finiša taisnē. 1970. gados šajā trasē tika aizvadīti seši Formula 1 sacīkšu posmi, taču pēc zviedru F1 pilota Ronija Petersona bojāejas 1978. gadā interese par sacīkstēm Zviedrijā saruka. Mūsdienās trasi izmanto vietēja līmeņa sacīkstēm.
Igijs Pops
Igijs Pops (en; dzimis Džeimss Ņūels Osterbergs (James Newell Osterberg, Jr.) ) ir amerikāņu dziedātājs, dziesmu autors, mūziķis un aktieris.
Lai arī pazīstams kā pankroka "krusttēvs" un inovators, viņš savās dziesmās gadu gaitā ietvēris dažādus mūzikas žanrus, tai skaitā popu, smago roku, džezu un blūzu. Viņš ir protopunk grupas The Stooges vokālists. Kopš 1960. gadu beigām kļuvis pazīstams ar savām nežēlīgajām un neprognozējamajām skatuves grimasēm. Pops ir pazīstams ar tādām dziesmām kā Lust for Life, The Passenger, Real Wild Child, Candy, China Girl, Nightclubbing, Search and Destroy un I Wanna Be Your Dog. 2010. gadā kopā ar grupu The Stooges tika uzņemts Rokenrola slavas zālē.
Baltijas federācija
Baltijas federācija bija Latvijas PSR VDK likvidēta latviešu jauniešu nacionālās pretestības grupa, kurus apcietināja un notiesāja Arvīda Pelšes organizēto "tīrīšanu" laikā 1962. gadā, apsūdzot grupas dalībniekus "pretpadomju aģitācijā, grupas organizēšanā un dzimtenes nodevībā".
Vēsture
Pēc PSKP 20. kongresa 1956. gada februārī Ņikita Hruščovs aizsāka daļējas destaļinizācijas reformas. Tomēr jau 1959. gadā t. s. "Atkusnis" beidzās un uz Latviju nosūtīja PSKP CK brigādi, lai pārbaudītu LPSR vadības darbu. No 1959. gada jūlija līdz novembrim notika LKP rindu tīrīšanas no nacionālkomunistiem. Ap 2000 cilvēku zaudēja amatus. Pēc A. Pelšes rīkojuma Latvijas PSR VDK 1960.- 1962. gadā apcietināja arī daudzus nacionālpatriotiski noskaņotus Latvijas iedzīvotājus. VDK darbinieki apcietinātos nodēvēja par "Baltijas federācijas" grupu, kuras dalībnieki bija Gunārs Rode, Dailis Rijnieks, Jānis Rijnieks, Aina Zābaka, Ziedonis Rozenbergs, Viktors Kalniņš un Uldis Ofkants. Lietu Latvijas PSR Augstākā tiesa izskatīja no 1962. gada 28. novembra līdz 28. decembrim.
Tiesnesis Raimonds Brīze G. Rodem un D. Rijniekam piesprieda 15 gadus, A. Zābakai — 12, U. Ofkantam un V. Kalniņam — 10 gadus, Z. Rozenbergam — sešus, Jānim Rijniekam — piecus gadus ieslodzījumā. Ieslodzījumu pavadīja stingra režīma nometnē Mordovijā, kur iepazinās ar Gunāru Astru.
Sekas
Pēc soda izciešanas vairākus "Baltijas federācijas" grupas dalībniekus izsūtīja uz ārzemēm, kur viņi piedalījās PBLA informācijas biroju radīšanā, izplatot informāciju par padomju represīvajām metodēm. Gunārs Rode uzstājās Kopenhāgenas tribunālā, liecinot par cilvēktiesību pārkāpumiem un pārkrievošanu Latvijā.
Berlīnes zilais
Berlīnes zilais jeb dzelzs(II,III) heksacianoferāts(II,III) ([Fe4[Fe(CN)6]3]) ir viens no cianoferātu tipa kompleksajiem savienojumiem, kurš satur tikai dzelzi un cianīdgrupas. Berlīnes zilais ir tumšzili, ūdenī gandrīz nešķīstoši kristāli ar sarkanīgu atspīdumu (var iegūt arī līdzīgu kāliju saturošu savienojumu, kurš ūdenī veido koloīdu šķīdumu). Nešķīst arī atšķaidītās skābēs, bet šķīst skābeņskābē, rodoties tumši zilam šķīdumam (šādā veidā var izgatavot tinti). Berlīnes zilais ir cilvēkam pilnīgi nekaitīgs, jo cianīdgrupas ir cieši saistītas kompleksajā cianoferāta jonā. Ļoti stipri (zem 5,5 K) atdzesējot, Berlīnes zilais kļūst par feromagnētiķi.
Vēsture
Nav zināms, kad Berlīnes zilais iegūts pirmo reizi, bet pastāv versija, ka tas noticis 18. gadsimta sākumā un to izdarījis Berlīnes gleznotājs Heinrihs Dīzbahs (Heinrich Diesbach). Savienojuma intensīvi zilās krāsas dēļ tas nosaukts par Berlīnes zilo. Tas tika iegūts, izgulsnējot dzelzs(II) heksacianoferātu(II) reakcijā starp dzelteno asinssāli un dzelzs(II) sāļiem (dzelzs vitriolu) un radušos produktu oksidējot līdz dzelzs(III) heksacianoferātam(II). To pašu pigmentu varēja iegūt vienkāršāk, dzeltenajam asinssālim reaģējot ar dzelzs(III) sāļiem. Bija iespējams iegūt pigmenta šķīstošu un nešķīstošu formu. Berlīnes zilais bija daudz efektīgāka zilā krāsviela par līdz tam lietoto ultramarīnu. Iegūšanas metode tika turēta slepenībā, kamēr anglis Džons Vudvords 1724. gadā nopublicēja Berlīnes zilā ražošanas paņēmienu.
Savukārt 18. gadsimta beigās Skotijas firma "Arturs un Turnbuls" sintezēja pigmentu, pievienojot sarkanā asinssāls šķīdumam dzelzs vitriolu. Šis pigments, kuru nosauca par Turnbula zilo, bija tādā pašā spilgti zilā krāsā un pastāvēja divās formās. 1928. gadā, kad tika izmērīti Berlīnes zilā un Turnbula zilā magnētiskie momenti, noskaidrojās, ka tie ir vienādi. Vēlāk ar rentgenstruktūranalīzes metodēm tika izpētīts, ka abiem savienojumiem ir vienādi kubiski kristālrežģi, kuros dzelzs atomi atrodas vienādās vietās. Arī gamma rezonanses spektri šīm vielām ir ļoti līdzīgi. Tādējādi tika atklāts, ka Berlīnes zilais un Turnbula zilais, neskatoties uz dažādām iegūšanas metodēm, ir viena un tā pati viela.
Pētot Berlīnes zilā ķīmisko sastāvu, noskaidrojās, ka tā sastāvā ietilpst oglekli un slāpekli saturošas grupas −CN, kuras nosauca par cianogrupām ( — 'tumšzils'). Tādējādi cianīdu nosaukums radies, pateicoties Berlīnes zilā krāsai. Arī ciānūdeņražskābes triviālajam nosaukumam "zilskābe" ir tāda pati izcelsme.
Iegūšana
Berlīnes zilais veidojas, kālija heksacianoferātam(II) jeb dzeltenajam asinssālim reaģējot ar dzelzs(III) sāļiem. Ja dzeltenais asinssāls ir pārākumā un dzelzs(III) sāli pievieno uzmanīgi, pa pilieniem, rodas kālija dzelzs(III) heksacianoferāts(II), ko sauc par šķīstošo Berlīnes zilo:
Savienojumu FeIII4[FeII(CN)6]3 sauc par nešķīstošo Berlīnes zilo; parasti ar terminu "Berlīnes zilais" saprot tieši to:
Šīs reakcijas lieto analītiskajā ķīmijā dzelzs(III) jonu noteikšanai.
Vēsturiskajā iegūšanas metodē, kad sajauca dzeltenā asinssāls un dzelzs vitriola šķīdumus, vispirms radās kālija dzelzs(II) heksacianoferāts(II) — baltas nogulsnes, ko dēvēja arī par Everita sāli. Šis sāls ātri oksidējas ar gaisa skābekli līdz Berlīnes zilajam.
Sajaucot kālija heksacianoferāta(III) jeb sarkanā asinssāls un dzelzs(II) sāļu šķīdumus, arī rodas spilgti zili šķīstoši vai nešķīstoši savienojumi, ko tradicionāli sauc par šķīstošo Turnbula zilo (KFeII[FeIII(CN)6]) un nešķīstošo Turnbula zilo (FeII4[FeIII(CN)6]3).
Arī šīm reakcijām ir analītiska nozīme un tās lieto dzelzs(II) jonu pierādīšanai.
Elektronu pārejas rezultātā Berlīnes zilais un Turnbula zilais ir savā starpā identiski.
Ķīmiskās īpašības
Berlīnes zilais ir izturīgs pret skābēm, bet pat nedaudz sārmainā vidē sadalās par dzelzs(III) hidroksīdu un heksacianoferātiem(II).
Pie 200 °C Berlīnes zilais sadalās, rodoties diciānam un dzelzs(II) heksacianoferātam(II):
Karsējot līdz 560 °C, dzelzs(II) heksacianoferāts(II) sadalās līdz slāpeklim, dzelzs karbīdam un ogleklim:
Izmantošana
Izmanto par zilu neorganisku pigmentu — pievieno krāsām (tai skaitā tipogrāfijas krāsām) un emaljām, izmanto zilā kopējamā papīra izgatavošanai, bezkrāsainu plastmasu iekrāsošanai. Pigmenta izmantošanu ierobežo nenoturība pret sārmiem, piemēram, ar Berlīnes zilo saturošām krāsām nevar krāsot kaļķotas virsmas.
Izmanto kā pretindi, saindējoties ar tallija vai cēzija sāļiem.
Agrāk Berlīnes zilais bija pigments, uz kura veidošanos pamatojās cianotipija.
Izmanto kā kompleksveidotāju aģentu, piemēram, prusīdu iegūšanai.
Liberālie demokrāti
Liberālie demokrāti (en) ir sociālliberālistiska politiskā partija Apvienotajā Karalistē.
Partija atbalsta konstitucionālas un elektorālās reformas, progresīvo nodokli, cilvēktiesību likumus, environmentālismu, banku reformas un pilsonisko brīvību. Partiju 1988. gadā dibināja, apvienojoties Liberālajai partijai un Sociāldemokrātu partijai.
Stara Zagoras "Beroe"
Stara Zagoras "Beroe" ir Bulgārijas futbola klubs no Stara Zagoras pilsētas, kas spēlē Bulgārijas pirmajā līgā.
Frīstaila slēpošana 2022. gada ziemas olimpiskajās spēlēs — moguls sievietēm
Moguls sievietēm bija viena no 13 disciplīnām frīstaila slēpošanā 2022. gada ziemas olimpiskajās spēlēs. Sacensības notika Gentinas sniega parkā, Džandzjakou. 2022. gada 3. februārī tika aizvadītas divas kvalifikācijas kārtas, bet 6. febuārī notika fināla sacensības. Sacensībās kopā bija pārstāvēti 30 sportisti no 11 valstīm.
Trase un sacensību formāts
Sacensības trases garums bija 250 metri un slīpums — 28° grādi. Trases platums bija 11.5 metri. Trasi veidoja trīs tramplīni augšējā daļā un trīs tramplīni apakšējā daļā, pa vidu šiem tramplīniem bija sniega "pumpu" klājums. Minimālais finišēšanas laiks sievietēm bija 28.4 sekundes (pamata laiks, lai netiktu nopelnīti soda punkti). Sportistu rezultātu veidoja punktu summa, kas sastāvēja no nobrauciena laika un tiesniešu piešķirtā vērtējuma par ātrumu, braukšana stilu un triku (2 lēcieni) sarežģītību.
Tika aizvadītas divas kvalifikācijas kārtas un fināls. No katras kvalifikācijas kārtas 10 labākie sportisti, pēc rezultātiem kvalificējās fināla sacensībām.
Kvalifikācija sacensībām
Kopumā disciplīnai kvalificējās 30 sportisti. Lai sportists varētu piedalīties sacensībās, viņam bija jābūt vismaz 80,00 FIS punktiem FIS punktu rangā uz 2022. gada 17. janvāri un 30 labāko sportistu sarakstā Pasaules kausa sacensībās vai FIS frīstaila slēpošanas 2021. gada pasaules čempionātā. No vienas valsts disciplīnā maksimāli varēra startēt ne vairāk kā četri sportisti.
Kvalifikācija
Sacensību pirmajā kvalifikācijas kārtā startēja 30 sportisti, no kuriem 10 labākie sportisti pēc rezultāta automātiski kvalificējās finālam. Sacensību kvalifikācijas otrajā kārtā startēja 20 sportisti. No tās finālam kvalificējās 10 sportisti, ņemot vērā labāko rezultātu no abām kvalifikācijas kārtām.
— Kvalifikācija finālam
— kvalifikācija finālam.
Fināls
Finālam bija kvalificējušies 20 labākiem frīstaila slēpotāji. Pirmajā fināla kārtā startēja visi 20 slēpotāji, no kuriem nākamajai fināla kārtai kvalificējās 12 sportisti. Otrajā fināla kārtā no 12 sportistiem labākie 6 sportisti kvalificējās noslēdzošajai fināla kārtai.
— kvalifikācija nākamajai fināla kārtai.
Pārstāvētās valstis un sportisti
Vīriešu mogula sacensībās startēja 30 sportisti no 11 valstīm. Visvairāk sportistu startēja no ASV, Japānas, Kazahstānas un Krievijas Olimpiskās komitejas, pa 4 sportistiem.
Iekavās norādīts sportistu skaits no attiecīgās valsts.
Jesenīkas apriņķis
Jesenīkas apriņķis ir Čehijas Olomoucas apgabala administratīvā iedalījuma vienība. Robežojas ar Olomoucas apgabala Šumperkas apriņķi, Morāvijas-Silēzijas apgabala Bruntālas apriņķi, kā arī Poliju.
Museum aan de Stroom
Museum aan de Stroom (MAS) jeb Muzejs pie upes ir 2011. gadā atvērts kultūras vēstures muzejs Beļģijas pilsētā Antverpenē un ir lielākais muzejs pilsētā.
1998. gadā Antverpenes pilsēta nolēma celt jaunu muzeju vietā, kur vēsturiski bija atradies Hanzas tirgotāju nams. 60 metrus augsto ēku ar sarkanā Indijas smilšakmens apdari projektējis arhitektu birojs Neutelings Riedijk Architects. Muzeja pamatfondus veido likvidēto etnogrāfiskā muzeja un kuģniecības muzeja kolekcijas. Muzejs pie upes veltīts Antverpenes sakariem ar ārējo pasauli. Izstādīti ar jūrniecību saistītas lietas, Antverpenes pilsētas, kā arī citu pasaules daļu mākslas un kultūras priekšmeti.
Zviads Izoria
Zviads Izoria (ka; dzimis Honi) ir Gruzijas starptautiskais lielmeistars šahā (2002), kas kopš 2013. gada pārstāv ASV.
Biogrāfija
Trīs reizes uzvarējis Eiropas jauniešu šaha čempionātos: 2000. gadā U16 vecuma grupā un 2001. gadā U18 un U20 vecuma grupās. 2001. gadā izcīnījis bronzas medaļu Pasaules junioru šaha čempionātā U18 vecuma grupā.
2003. gadā dalījis pirmo vietu starptautiskos šaha turnīros Hogevēnā (Nīderlande, kopā ar Ernesto Inarkijevu) un Izmirā. 2004. gadā Filadelfijā uzvarējis šaha turnīrā Liberty Bell Open. 2005. gadā Mineapolisā izcīnījis uzvaru starptautiskajā šaha turnīrā HB Global Chess Challenge, apsteidzot Iļju Smirinu, Gatu Kamski, Aleksandru Beļavski un Jānu Elvestu. 2006. gadā Turcijā ierindojies 5. vietā Eiropas individuālajā šaha čempionātā. 2007. gadā Konektikutā kopā ar Gatu Kamski dalījis pirmo vietu starptautiskajā šaha turnīrā Foxwoods Open.
Pārstāvējis Gruzijas komandu Pasaules šaha olimpiādēs, kurās piedalījies 3 reizes (2002-2004, 2008). 2019. gadā pārstāvējis ASV komandu Pasaules komandu šaha čempionātā.
Par panākumiem turnīros FIDE 2000. gadā Izoria piešķīrusi starptautiskā meistara (IM), bet 2002. gadā - starptautiskā lielmeistara (GM) nosaukumu.
Cilindroklīnes
Cilindroklīnes (Cylindrocline) ir kurvjziežu dzimtas ģints, kas iekļauj divas Maurīcijai endēmas sugas.
Ģinti pirmo reizi aprakstīja franču botāniķis Aleksandrs Kasīni 1817. gadā darbā Bulletin des Sciences, par la Société Philomatique.
Valis (filma)
"Valis" (en) ir 2022. gada ASV drāmas filma, kuras režisors ir Darens Aronovskis. Scenārija autors ir Semjuls Hanters, kas adaptējis savu 2012. gadā sarakstīto lugu. Galvenās lomas filmā atveido Brendans Freizers, Seidija Sinka, Honga Čau, Tajs Simpkinss un Samanta Mortone. Filmā slimīgi aptaukojies un atturīgs angļu valodas skolotājs mēģina atjaunot attiecības ar savu pusaugu meitu.
Filmas The Whale pasaules pirmizrāde notika 79. Venēcijas kinofestivālā, bet ASV kinoteātros to no  sāka izplatīt kinokompānija A24. Filma saņēma pozitīvas kritiķu atsauksmes, izceļot aktierspēli (īpaši Freizera un Čau), tāpat Freizers nominēts 80. Zelta globusa balvai kategorijā "Labākais aktieris drāmas filmā".
Jaloveckaja Gora
Jaloveckaja Gora ir ciems Kalniešu pagastā, Krāslavas novadā. Atrodas 279 km attālumā no Rīgas.
Ciema apkārtnē atrodas Silavu ezers, viesu māja.
Fraternitas Imantica
Fraternitas Imantica ir pirmā Latvijas studentu korporācija, ko pēc Latvijas okupācijas nodibināja pie Baltijas Universitātes 1947. gadā.
Dibināšana un sākotnējā darbība
Dibināta 1947. gada 18. februārī Baltijas Universitātē (BU) Pinnebergā, Vācijā. Gadu vēlāk garantēts A!K!K! pie Selonijas. 1949. gada 16. septembrī uzņemta Latvijas Korporāciju Apvienībā (L!K!A!). Pēc BU slēgšanas 1949. gada 30. septembrī un vadlīniju pieņemšanas darbībai tālākā emigrācijā, sākotnējais aktīvā konventa posms noslēdzās 1949. gada 24. oktobrī.
Imantieši pasaulē
Brīvās pasaules augstskolās imantieši atjaunoja studijas un sākās globālā korespondences konventa darbības posms. ASV/Kanādā, Austrālijā/Jaunzēlandē un Eiropā nodibinātās internās kopas atsāk jaunu locekļu uzņemšanu 1953. gada rudens semestrī. 25 gadu dibināšanas atceres svētku ārkārtējā konventā Milvokos, ASV, pieņem jaunas vadlīnijas globālai darbībai. Fraternitas Imantica prezidē L!K!A! (ar sēdekli Ņujorkā) 1957./1958. un 1976./1977. gados. Globālais korespondences konvents (G!K!K-ts) darbību pārtrauc 1999. gada 4. septembrī.
Atjaunošana Latvijā
Ar 1990. gada 13. jūliju, kad uzņēma pirmo locekli Rīgā, sākās darbība Latvijā. Gadu vēlāk korporācija akreditēta pie Latvijas Lauksaimniecības Universitātes, uzņemta Prezidiju Konventā un iegādāts īpašums Jelgavā - Kungu ielā 8. 1995. gadā reģistrēta Tieslietu ministrijā. 1997. gada 18. maijā korporācijas ģenerālsapulce Latvijā atjauno aktīvo konventu. 2007. gada 18. novembrī noslēgts karteļlīgums ar Gersicania. Filistru biedrība. Pēc Filistru Biedrības (F!B!) statūtu pieņemšanas G!K!K!-tā, F!B! darbība Latvijā (ar kopu ASV/Kanādā) sākās 1999. gada 20. februārī. Reģistrēta Latvijas Republikas Uzņēmumu reģistrā.
Atrašanās vieta
K!Dz! : Kungu ielā 8, Jelgavā, Latvijā.
Avoti
Fr! Imantica arhīvs.
Mangaļi
Mangaļi var būt:
Kaugurciema iela
Kaugurciema iela ir iela Jūrmalā, Kaugurciema apkaimē. Kaugurciema iela sākas krustojumā ar Telšu ielu un beidzas strupceļā pie Kauguru pludmales (starp Prīmulu un Vijolīšu ielu). Kopējais ielas garums ir ap 1910 metri, tā lielākoties ir klāta ar asfalta un grants segumu, nelielā posmā starp Mencu un Vēžu ielu — bez seguma. Kaugurciema ielā satiksmes kustība norit vienā joslā. Ielā ir savrupmāju un vasarnīcu apbūve. Kaugurciema ielā atrodas Sarkano strēlnieku piemineklis.
Ielu savienojumi
Kaugurciema iela ir savienota ar šādām ielām:
Latvijas gada labākais hokejists
Latvijas gada labākais hokejists ir laikraksta "Latvijas avīze" apbalvojums, ko piešķir žurnālistu, treneru, funkcionāru un ekspertu balsojumā par gada labāko Latvijas hokejistu. Pirmoreiz šo balvu pasniedza 2018. gadā. Visvairāk reižu šo balvu ir ieguvis Teodors Bļugers — trīs reizes.
Muharams
Muharams (ar, muḥarram) ir pirmais mēnesis islāma kalendārā. Tas ir viens no četriem svētajiem mēnešiem. Burtiskā tulkojumā no arābu valodas mēneša nosaukums nozīmē ‘aizliegts’, ‘neatļauts’. Islāma kalendārs ir mēness kalendārs, tāpēc tas nesakrīt ar Gregora kalendāru. Katru gadu tas sākas citā datumā.
Emilio Banfi
Emilio Banfi (it; dzimis, miršanas datums nav zināms) bija itāļu vieglatlēts, 1900. gada vasaras olimpisko spēļu dalībnieks.
Natālija Žukova
Natālija Žukova (uk; dzimusi Drēzdenē) ir Ukrainas starptautiskā lielmeistare šahā (1996).
Biogrāfija
Piedzimusi padomju virsnieka ģimenē, kurš dienējis Austrumvācijā dislocētajās PSRS karaspēka daļās. Bērnību pavadījusi Kahovkā, kur arī sākusi nodarboties ar šahu. 1994. gadā uzvarējusi Eiropas jauniešu šaha čempionātā U14 vecuma grupā, bet nākamajā gadā atkārtojusi šo panākumu U16 vecuma grupā. Tāpat 1995. gadā Segedā kļuvusi par Pasaules junioru šaha čempioni U16 vecuma grupā. 1996. gadā dalījusi pirmo vietu Ukrainas sieviešu šaha čempionātā. 1998. gadā uzvarējusi starptautiskajos šaha turnīros Belgradā un Groningenā. 2000. gadā Batumi uzvarējusi pirmajā Eiropas individuālajā sieviešu šaha čempionātā, turnīra finālā pieveicot Jekaterinu Kovaļevsku ar 2½:1½. Tajā pašā gadā Deli Pasaules sieviešu šaha čempionātā pēc izslēgšanas sistēmas iekļuvusi 4. kārtā, kur piekāpusies bijušajai Pasaules šaha čempionei Sje Dzjuņai, kā arī iekļuvusi Pasaules kausa finālā šahā sievietēm, kur zaudējusi citai Ķīnas šahistei Sjui Juihua. 2003. gadā Krievijā dalījusi pirmo vietu starptautiskajā sieviešu turnīrā North Ural Cup. 2004. gadā Drēzdenē dalījusi trešo vietu Eiropas individuālajā sieviešu šaha čempionātā un Pasaules sieviešu šaha čempionātā pēc izslēgšanas sistēmas Elistā pēc uzvarām pār Svetlanu Petrenko un Nadeždu Kosincevu iekļuvusi 3. kārtā, kur zaudējusi citai bijušajai Pasaules šaha čempionei Antoanetai Stefanovai. 2005. gadā starptautiskajā turnīrā Veikanzē (Nīderlande) dalījusi 2. vietu un izpildījusi vīrieša lielmeistara normu. 2006. gadā dalījusi trešo vietu Eiropas individuālajā sieviešu šaha čempionātā un Jekaterinburgā Pasaules sieviešu šaha čempionātā pēc izslēgšanas sistēmas iekļuvusi 2. kārtā. 2015. gadā atkārtoti uzvarējusi Eiropas individuālajā sieviešu šaha čempionātā. 2017. gadā Teherānā Pasaules šaha čempionātā sievietēm pēc izslēgšanas sistēmas 1. kārtā zaudējusi Nino Hurcidzei. 2018. gadā Hantimansijskā Pasaules šaha čempionātā sievietēm pēc izslēgšanas sistēmas 1. kārtā zaudējusi Ni Šicjuņai.
Emilio Banfi
1900. gada vasaras olimpiskajās spēlēs Banfi startēja 800 metru skriešanas disciplīnā. Šajā disciplīnā viņš startēja kvalifikācijas kārtas 2. priekšskrējienā un turpmākajai cīņai nekvalificējās, jo nebija starp diviem labākajiem sportistiem.
Janapoļa
Janapoļa ir ciems Dvietes pagastā, Augšdaugavas novadā. Atrodas 211 km attālumā no Rīgas.
Natālija Žukova
Biogrāfija
Sekmīgi pārstāvējusi Ukrainas komandu lielākajos komandu šaha turnīros:
Emilio Banfi
Olimpisko spēļu laikā viņš strādāja arī kā korespondents itāļu sporta laikrakstam La Gazzetta dello Sport.
Natālija Žukova
Biogrāfija
Par panākumiem turnīros FIDE 1996. gadā Žukovai piešķīra starptautiskās lielmeistares (WGM), bet 2010. gadā - starptautiskā lielmeistara (GM) nosaukumu.
Personīgā dzīve
Precējusies ar Krievijas šaha lielmeistaru Aleksandru Griščuku. 2007. gadā ģimenē piedzima meita.
Daudzstublāju pameldrs
Daudzstublāju pameldrs (la) ir grīšļu dzimtas suga. Savvaļā tā ir sastopama Rietumeiropā, kā arī Dienvideiropā. Latvijā šī suga ir sastopama ļoti reti, tikai Piejūras zemienes ziemeļu rietumu daļā, smilšainās ezeru palienēs, periodiski applūstošās vietās. Valstī zināmās atradnes ir noturīgas un atrodas nomaļās vietās, kur populācijas saimnieciskā darbība neapdraud.
Daudzstublāju pameldrs ir ierakstīts Baltijas jūras reģiona Sarkanajā grāmatā un Latvijas Sarkanajā grāmatā 1. kategorijā.
Apraksts
Daudzstublāju pameldrs ir viengadīgs, 10—30 cm garš lakstaugs. Augam ir blīvs cers, no kura atiet daudzi zaļganpelēki stublāji, kuri diametrā ir ap 0,1—0,15 cm plati. Apakšējo lapu makstis un stublāja pamats ir gaiši pelēkbrūns. Vārpiņas ir izvietotas pa vienai stublāja galotnē, lancetiskas, galā nosmailotas. Vārpiņā ir 10—30 ziedi ar 3 putekšņlapām un 3 drīksnām. Auglis ir ap 0,15 cm garš, trīsstūrains un gluds, dzeltenbrūns riekstiņš. Apziedņa matiņi 6 (dažreiz to nav), garāki nekā riekstiņš. Zied jūlijā.
Birmieši
Vēsture
Birmiešu priekšteči ieceļojuši tagadējā areālā 1. tūkštošgades pirmajā pusē no Austrumtibetas. Šeit dzīvojušās monu-khmeru grupas tautas tika izstumtas vai asimilētas. Pirmajā migrācijas vilnī bija teti, kas daļēji ir mūsdienu arakanu, bet daļēji — činu priekšteči. 4. gadsimtā Iravadi ielejā ieradās pju tauta, kas izveidoja Šrikšetras valsti. 5. gadsimtā pju jau bija rakstība pāli alfabētā.
9. gadsimtā Iravadi vidustecē apmetās mranmi, kas kļuva par mūsdienu birmiešu kodolu. Mranmi pakāpeniski asimilēja visas mazākās tautas, konsolidējās ar pju un 11. gadsimtā izveidoja Paganas valsti. Mranmu izcelšanos saista ar Tibetas un Sičuaņas cjaņiem.
Zviedrija 2018. gada ziemas olimpiskajās spēlēs
Zviedrija 2018. gada ziemas olimpiskajās spēlēs bija pārstāvēta 9 sporta veidos.
Frīstaila slēpošana
Kvalifikācijas skaidrojums: FA – Kvalificējas fināla kārta; FB – Kvalificējas mierinājuma kārtai
1366. gads
1366. gads bija parastais gads, kas pēc Jūlija kalendārā sākās ceturtdienā.
Rīgas 31. vidusskola
Vēsture
Vecmīlgrāvja skolu vēsture ir izsekojama līdz 1678. gadam, kad Zviedru Vidzemes laikā tika dibināta Daugavgrīvas draudzes skola. 1874. gadā atklāja Mangaļu pagasta skolu, 1876. gadā Mīlgrāvja muižas skolu un Mangaļu jūrskolu. 1900. gadā Augusts Dombrovskis uzcēla privāto Zaļo skolu savas fabrikas darbinieku bērniem, bet 1908. gadā proģimnāziju. 1919. gadā Daugavgrīvas draudzes skolu pārveidoja par Mangaļu pamatskolu, 1932. gadā par '''Rīgas pilsētas 29. pamatskolu''' un 1939. gadā to nodēvēja Augusta Dombrovska vārdā. Pēc Otrā pasaules kara skolu pārdēvēja par '''29. septiņgadīgo skolu'''.
Rīgas 31. vidusskola Skuju ielā 29 uzsāka darbu 1954. gadā, 1966. gadā to nodēvēja no Vecmīlgrāvja nākušā Viļa Lāča vārdā. Kopš 1977. gada skola atrodas Skuju ielā 11. 1992. gadā vidusskolas 1.— 4. klases pārcēlās uz ēku Vecmīlgrāvja 1. līnijā 53, 1994. gadā uz ēku Skuju ielā 14, kas kopš 1995. gada ir patstāvīga Vecmīlgrāvja sākumskola "Blāzmiņa".
Izglītības programmas
Pamatizglītības programma (31011011), Speciālās pamatizglītības programma izglītojamajiem ar mācīšanās traucējumiem (21015611), Vispārējās vidējās izglītības vispārizglītojošā virziena programma (21011111).
Daugavas stadions (Daugavpils)
Vēsture
Sporta stadions Daugavas ielā blakus Daugavpils cietoksnim atradies vismaz no 20. gadsimta 60./70. gadu mijas. Par plāniem celt jaunu stadionu ar 10 tūkstošiem skatītāju vietu un četriem treniņu laukumiem 2006. gada decembrī paziņoja jaunie FK Ditton īpašnieki ar Krievijas uzņēmēju Igoru Mališkovu priekšgalā.
Jauno stadionu ar 1200 skatītāju ietilpību atklāja 2008. gada 19. jūlijā ar Latvijas valstsvienības spēlētāja un tā brīža kluba direktora Aleksandra Isakova atvadu maču. Tika ziņots par ieceri paplašināt tribīnes līdz 5000 vietām. Vēlāk stadions paplašināts līdz ~3500 vietām. Stadiona izveidē ieguldīja ap miljonu eiro.
Pēc Virslīgas licences zaudēšanas klubs vairs nespēja uzturēt stadionu. 2017. gadā stadionu demontēja. Tā vietā atrodas paliekas no padomju laika stadiona celtnes, uz kuras bija uzbūvēta ziemeļu tribīne.
Kauņas iela (Jūrmala)
Ielu savienojumi
Kauņas iela ir savienota ar šādām ielām:
Freds Cinnemans
Alfreds "Freds" Cinnemans (de, dzimis, miris ) bija Austroungārijā dzimis amerikāņu kinorežisors.
Cinnemans saņēmis četras Amerikas Kinoakadēmijas balvas par režiju un producēšanu, strādājot pie dažādu žanru, kā trilleru, vesternu, film noir un lugu adaptāciju, filmām.
Radījis tādas filmas kā drāmas The Search (1948), The Men (1950) un "Mūķenes stāsts" (The Nun's Story, 1959), vesternu High Noon (1952), kara drāmas "No šejienes līdz bezgalībai" (1953) un "Džūlija" (1977), mūziklu Oklahoma! (1955), vēsturisko filmu "Cilvēks katrai situācijai" (A Man for All Seasons, 1966) un politisko trilleri "Šakāļa diena" (1973).
Cinnemana filmas kopumā saņēmušas 65 Amerikas Kinoakadēmijas balvu nominācijas, uzvarot 24. Pats Cinnemans ticis nominēts 10 Oskara balvām, saņemot "Labākā režisora" balvu par "No šejienes līdz bezgalībai", "Labākā režisora" un "Labākā filmas" balvu esot producentam par "Cilvēks katrai situācijai", kā arī "Labākās dokumentālās īsfilmas" balvu par Benjy (1951).
Cinnemana filmās debitējuši tādi pazīstami aktieri kā Marlons Brando, Rods Steigers, Džūlija Herisa, Montgomerijs Klifts, Šērlija Džounsa un Merila Strīpa.
Made In The A.M.
Made In The A.M. ir britu/īru puišu grupas One Direction piektais albums. Albums tika izlaists 2015. gadā.
Dziesmu rakstīšanā piedalījās visi grupas dalībnieki: Harijs Stailss, Liams Peins, Luiss Tomlinsons un Nials Horans.
Janciškas
Janciškas ir ciems Maļinovas pagastā, Augšdaugavas novadā. Atrodas 244 km attālumā no Rīgas.
Sienāzis (šahs)
Sienāzis (en; de; ru) ir pasaku šaha figūra. Šaha diagrammā tiek attēlots kā apgriezta dāma. Algebriskajā šaha notācijā sienāzi apzīmē ar lielo burtu G.
Sienāzi 1912. gadā ieviesis angļu problēmists T. Dosons un tas tiek bieži lietots pasaku šaha kompozīcijās.
Simeons Deni Puasons
Simeons Deni Puasons (fr,  — ) bija franču matemātiķis, mehāniķis un fiziķis. Parīzes Zinātņu akadēmijas biedrs (1812.), Pēterburgas Zinātņu akadēmijas goda biedrs (1826.).
Biogrāfija
Franču zinātnieks Simeons Deni Puasons dzimis Pitivjerā (Pithiviers), netālu no Parīzes, nabadzīgā ģimenē. Kad Puasons sasniedza pusaudža vecumu, viņa tēvs, Hanoveras karaspēka karavīrs, pats iesāka savu dēlu izglītot, sapņojot par to, ka vēlāk tas strādās notariālā jomā. Tomēr tēvam šķita, ka nesaredz dēlā garīga darba spējas, un viņš nolēma nodot Simeonu Deni mācīties pie dziednieka.
Drīz jaunajam Simeonam uzticēja izārstēt augoni uz slima bērna rokas. Jau nākamajā dienā pacients nomira, jo operācija noritēja neveiksmīgi. Tas izraisīja Puasonā milzīgu izmisumu. Tajā pašā dienā viņš kategoriski atteicās turpināt mācības un atgriezās pie tēva. Bērnībā Puasons ļoti labi mācījās, viņa skolotāji sacīja: «Maza zivtiņa kļūs par lielu, ja Dievs tās dzīvi pagarinās» (“poisson” franču valodā nozīmē “zivs”). 1798. gadā Simeons Deni Puasons ar atzinību nokārtoja eksāmenus un iestājās Politehniskajā skolā, kur viņa izcilās spējas pamanīja Lagranžs un Laplass. Tomēr viņam it nemaz nepadevās rasēšana un skolas administrācija, pārliecināta, ka par inženieri viņš nekad nekļūs, atļāva viņam šo disciplīnu nemācīties, aizvietojot to ar matemātiku.
Pazīstamākie Puasona mācekļi ir:
Zinātniskā darbība
Puasons ir vairāk nekā 300 zinātnisku rakstu autors, kuri attiecas uz dažādām matemātikas jomām, matemātisko fiziku, teorētisko un debess mehāniku. No tiem nozīmīgākie un pazīstamākie:
Adatu pameldrs
Adatu pameldrs ir mainīga izskata grīšļu dzimtas suga, kuras ietvaros nodala zemākus taksonus. Savvaļā tā ir sastopama Eirāzijā un Ziemeļamerikā, arī Dienvidamerikas ziemeļos.
Latvijā diezgan bieži sastopama visā teritorijā. Veido ļoti blīvas dažāda lieluma velēnveida audzes ūdenstilpju seklūdens joslā, uz sērēm un applūstošās krastmalās.
Apraksts
Adatu pameldrs ir daudzgadīgs, 3-15 cm garš lakstaugs. Tas veido blīvu ceru. Stublājs ir stāvs, sīkrievains, sarveidīgs, bezlapains, pie pamata četršķautņains un ar rūsganām makstīm. Stublāja galotnē ir viena līdz 0,5 cm gara ziedu vārpiņa. Vārpiņas gals ir nosmailots. Ziedu skaits ir 3-7. Apziedni veido 3 vai 4 zobaini matiņi un drīksnas 3. Auglis ir sīks (garumā aptuveni 0,1 cm garš) riekstiņš ar ieapaļu irbuļa palieku. Zied jūlijā.
Eivisa
1999. gadā Eivisa tika iekļauta UNESCO Pasaules mantojuma sarakstā.
Klints iela (Jūrmala)
Klints iela ir iela Jūrmalā, Dubultu apkaimē. Klints iela sākas krustojumā ar Slokas ielu un beidzas pie Lielupes. Kopējais ielas garums ir 130 metri, tā ir klāta ar asfalta segumu. Klints ielā satiksmes kustība norit vienā joslā. Ielā ir savrupmāju un vasarnīcu apbūve.
Edvards Bašnells
Edvards Bašnells (en, dzimis, miris ) bija amerikāņu vieglatlēts, 1900. gada vasaras olimpisko spēļu dalībnieks.
1900. gada vasaras olimpiskajās spēlēs Bašnells startēja 800 metru skriešanas disciplīnā. Šajā disciplīnā viņš startēja kvalifikācijas kārtas 2. priekšskrējienā un turpmākajai cīņai nekvalificējās, jo nebija starp diviem labākajiem sportistiem.
Keivi
Keivi (ru no fi — ‘akmens’) ir grēdveida augstiene Kolas pussalā Krievijā, Murmanskas apgabalā. Stiepjas 200 km garumā paralēli pussalas krastam no Umbezera rietumos līdz Ponojas upei austrumos. Augstiene veidota no slānekļiem ar granīta pegmatīta iekļāvumiem. Augstākā virsotne ir Jageļurta 398 m vjl. Ainavā dominē ķērpju tundra, ko izmanto kā ziemeļbriežu ganības. Izplatīts mūžīgais sasalums. Bagātīgas almandīna, kianīta, stavrolīta, litija, berilija un reto metālu iegulas. Iegūst vienu no pasaulē kvalitatīvākajiem dekoratīvo amazonītu.
Baltisms
Baltisms ir aizguvums no baltu valodas kādā citā valodā. Tie ir visizplatītākie baltiem ģeogrāfiski tuvākajās valodās, piemēram, slāvu, ģermāņu, somugru valodās. Daudz baltismu ir somu valodā, kur sastopami tādi aizguvumi kā „lohi” (lv; lt, lašiša; senprūšu: lasasso), „kelta”, „keltainen” (lv; lt, geltonas; senprūšu: geltaynan), „taivas” (lv; lt; senprūšu: deivas), „halla” (lv; lt; senprūšu: salta), „hanhi” (lv; lt; senprūšu: sansy) un „vuohi” (lv; lt; senprūšu: wosee). Ir arī baltismi, kas sastopami uzreiz vairākās baltu kaimiņu valodās, piemēram, krievu „ковш” un zviedru „kaus”, kam atbilst latviešu „kauss” un lietuviešu „kaušas”, kā arī somu un igauņu „kirves”, kam atbilst latviešu „cirvis” un lietuviešu „kirvis”.
Inga Dauškāne
Inga Dauškāne (dzimusi ) ir latviešu distanču slēpotāja.
Startējusi militārās pieccīņas sacensībās, kā arī vieglatlētikas sacensībās, piedzīvojumu sacīkstēs un rogainingā. Divas reizes kļuvusi par Latvijas čempioni vieglatlētikā (1500 m un 2000 m šķēršļu skrējiens). Militārās pieccīņas šķēršļu joslas stafetē ir izcīnījusi 1. vietu Eiropas čempionātā un 2. vietu Pasaules čempionātā.
Distanču slēpošanai pievērsusies 2010. gadā. Startējusi vairākos Pasaules čempionātos, augstāko vietu izcīnījusi 2011. gadā Oslo, kad sprinta distancē ieņēma 70. vietu. Vairāras reizes uzvarējusi Latvijas čempionātā un slēpojumā "Apkārt Alaukstam". Ir izcīnījusi 2. vietu Latvijas čempionātā ziemas triatlonā.
izcīnīja 59. vietu sprintā un 65. vietu 10 km klasikā.
Mārtiņš Onskulis
Mārtiņš Onskulis (dzimis ) ir latviešu kalnu slēpotājs.
Pasaules kausā nav startējis. 2013. gadā piedalījās Pasaules čempionātā, kur nepabeidza sacensības slalomā. Vairākas reizes bijis dažādu FIS sacensību desmitniekā.
Olga Semjonova-Tjanšanska
Olga Semjonova-Tjanšanska (ru; dzimusi, mirusi ) bija padomju šahiste, PSRS sporta meistere, pazīstamā ģeogrāfa P. Semjonova-Tjanšanska mazmeita.
Spēlēt šahu iemācījusies 18 gadu vecumā. Pirmā dalība sacensības — 1933. gada Ļeņingradas čempionāts. Deviņas reizes piedalījusies PSRS čempionātos, divreiz tajos uzvarējusi (1934. un 1936. gadā). 1935. gadā zaudējusi maču par PSRS čempiones nosaukumu O. Rubcovai ar 2 : 7 (+1, -6, =2). Labākie rezultāti citos čempionātos: 1937. gadā — 2.-3.; 1945. — 5.-6.; 1948. un 1950. — 6.-7.; 1953. — 3.-5. vieta.
Kleistes iela
Kleistes iela ir iela Jūrmalā, Vārnukroga apkaimē. Kleistes iela sākas krustojumā ar Baltās kāpas ielu un beidzas krustojumā ar Vārnukroga ceļu. Kopējais ielas garums ir 700 metri, tā ir klāta ar grants segumu. Kleistes ielā satiksmes kustība norit vienā joslā. Ielā ir savrupmāju un vasarnīcu apbūve.
Aleksejs Andrejevs
Aleksejs Andrejevs (dzimis, miris ) bija krievu izcelsmes Latvijas futbolists un dziedātājs. Aizvadījis vienu spēli Latvijas izlasē.
Dzīvesgājums
Dzimis 1905. gadā Pēterburgā operdziedātāja Nikolaja Andrejeva un mūzikas pedagoģes Annas Žerebcovas-Andrejevas ģimenē. Pēc tēva nāves Aleksejs kopā ar māti un māsu Kiru pārcēlās uz Rīgu.
Beidzis aktīvā sporta gaitas, Andrejevs pievērsās mūzikai, kļuva par solistu Liepājas Operā (1936—1938). 1939. gadā pievienojās Donas kazaku korim un devās ar to viesizrādēs uz ASV, no kurām neatgriezās, bet palika tur uz pastāvīgu dzīvi. Miris 1949. gadā ASV, apbedīts Longailendā.
Personīgā dzīve
1942. gadā Aleksejs Andrejevs apprecējās ar amerikāņu vijolnieci un dziedātāju Sonju Porteri (1911-1990). Laulībā piedzima meita Katrīna (1946-1992), kurai eitanāziju veica Džeks Kevorkjans.